UFC 245 fer fram á laugardaginn og er bardagakvöldið gjörsamlega stútfullt af frábærum bardögum . Orri Sigurður Ómarsson er spámaður helgarinnar fyrir þetta stóra bardagakvöld . UFC 245 fer fram í Las Vegas á laugardaginn þar sem þrír titilbardagar eru á dagskrá . Orri Sigurður spilar sem miðvörður hjá Val og er mikill MMA aðdáandi . Gefum honum orðið . Ég get bara ekki með neinu móti spáð Covington sigri . Þetta getur vel verið eitthvað marketing stunt þessir stælar í honum en þetta er komið langt yfir strikið . Gaurinn þarf að tapa þessum bardaga . Ég held nú ekki að þetta verði neitt sérstaklega skemmtilegur bardagi þrátt fyrir að hann verður fróðlegur fyrir MMA nördinn . Usman tekur þetta á stigum . Titilbardagi í fjaðurvigt : Max Holloway gegn Alexander Volkanovski Skemmtilegasti bardagi kvöldsins . Max er gjörsamlega að jarða þessa deild og virðist bara vera óstöðvandi . Volkanovski er vissulega geggjaður fighter með 7 - 0 í UFC en hann hefur ekki mætt neinum eins og Max . Hann mun gasa út í 2. eða 3. lotu af því hann verður alltaf að leita af rotinu og einnig hefur hann aldrei farið fimm lotur . Max er kóngur þolsins og klárar hann annað hvort á stigum eða TKO í 4. - 5. lotu . Titilbardagi í bantamvigt kvenna : Amanda Nunes gegn Germaine de Randamie Amanda Nunes virðist bara vera að taka sömu leið og Jon Jones og Demetrious Johnson í UFC . Hún er algjörlega geitin í kvennaflokkum UFC og ég sé bara ekki neina leið fyrir Randamie að vinna hana . Nunes hefur sýnt að hún er frábær bæði standandi og í gólfinu . Nunes tekur hana í 2. lotu eftir að hafa unnið fyrstu lotu auðveldlega . GOAT ! Moraes er að fara taka þennan bardaga með TKO í 3. lotu . Greyið og ekki greyið Aldo , sá hefur tapað sér eftir Conor bardagann . Jújú hann hefur unnið 2 - 3 bardaga síðan en aldrei litið eins út og hann gerði fyrir Conor bardagann . Auk þess er þessi fight í bantamvigt og myndirnar sem maður hefur séð af Aldo greyinu eru skelfilegar , kæmi mér ekki á óvart ef hann titrar upp á vigtina . Fjögur salöt á dag til þess að létta sig er aldrei vænlegt til árangurs . Hvað er Urijah að spá ? Hættu bara maður . Þú varst flottur fighter en núna er þetta komið alltof langt . Hann kemur til baka og vinnur eitthvað no name , okei flott . Síðan fer hann bara í gaur sem er 13 - 1 og 5 - 0 í UFC , sérstakt . Ég sé þetta bara fara á einn veg og það er að Urijah verði laminn í köku þrátt fyrir endalausar tilraunir til að wrestla Yan . Petr Yan í 2. lotu . TKO .